เจ๊หน่อย ตอก รบ.ใช้หูฉลาม-แจกกล้วย สอบ งูเห่า ไม่ชี้ขับพ้น ส.ส.หรือไม่
สุดารัตน์ ซัด รัฐบาล ฉกชิงวิ่งราวเสียงฝ่ายค้านในสภาฯ ทำลายประชาธิปไตย เหตุจากกติกา รธน.ที่บิดเบี้ยว ย้ำใช้ หูฉลาม-แจกกล้วย จนเกิด งูเห่า ยัน เพื่อไทย ตั้งกก.สอบ ส.ส.งูเห่าโดยจะใช้มาตรการเด็ดขาด ไม่ขอชี้นำถึงขั้นขับพ้น ส.ส.หรือไม่,วันที่ 6 ธ.ค. ที่สนามกอล์ฟแดนคูณ อ.เมือง จ.ขอนแก่น ,คุณหญิงสุดารัตน์ เกยุราพันธุ์ ประธานกรรมการยุทธศาสตร์พรรคเพื่อไทย, ระบุถึงเสียง, งูเห่า, ในการพิจารณาญัตติ ญัตติด่วน เรื่องให้สภาผู้แทนราษฎรตั้งคณะกรรมาธิการวิสามัญ (กมธ.) วิสามัญเพื่อศึกษาผลกระทบจากการกระทำ ประกาศและคำสั่งของคณะรักษาความสงบแห่งชาติ และการใช้อำนาจของหัวหน้าคณะรักษาความสงบแห่งชาติ (คสช.) ตามมาตรา 44 ว่า ต้องบอกว่า สิ่งที่เกิดขึ้นเกิดจากกติกาที่รัฐบาลที่มาจากรัฐประหาร ที่ คสช. ได้ร่างกติกาบิดเบี้ยว เพื่อให้ตัวเองสืบทอดอำนาจให้ คสช. เมื่อเป็นเช่นนี้ ทำให้ทุกอย่างผิดไปหมดเมื่อกติกาบิดเบี้ยวก็ยังมีเสียงไม่พอตั้งรัฐบาลนำคะแนนไปให้พรรคเล็ก และมีเสียง ส.ว. 250 คน เมื่อเสียงไม่พอก็จะเกิด, งูเห่า แจกกล้วย, ทุกสัปดาห์ ซึ่งการรัฐประหารได้บอกนักการเมืองเลว จะอ้างว่านี่คือการปฏิรูปการเมืองหรือไม่ เพราะมีการฉกชิงวิ่งราวแย่งลูกพรรคการเมืองอื่น รวมทั้งใช้เงินใช้ทอง เป็นการย้อนยุคไปสู่การเมืองปี 2518,พฤติกรรมเช่นนี้กำลังทำลายระบอบประชาธิปไตย ทุกสัปดาห์ต้องหวาดผวาเสียงไม่พอ มีการใช้วิธีไม่เป็นจริยธรรมทุกสัปดาห์ ถามว่าจะอยู่อย่างนี้ต่ออีกหรือไม่ เพราะมีการเอาเสียงไปค้ำบัลลังก์ให้ตัวเองแต่ปล่อยประชาชนทุกข์ยาก ดังนั้นเสียงเท่าไรในสภาก็ไม่สำคัญเท่ากับศรัทธาของประชาชน นางสุดารัตน์ กล่าว,ส่วนการที่พรรคร่วมรัฐบาลได้ร่วมกระชับมิตรหูฉลามนั้น คุณหญิงสุดารัตน์ ระบุว่า เป็นความพยายามร้อยทุกหูไว้กับผลประโยชน์ของรัฐบาลไปทั่ว เกิดงูเห่า ลิงแจกกล้วย การกระทำดังกล่าวทำให้ประชาชนดีขึ้นหรือไม่,เมื่อถามว่า ฝ่ายค้านจะมีมาตรการเด็ดขาดอย่างไร กรณีเกิดงูเห่าในพรรคฝ่ายค้าน เพราะกระทบต่อเสียงในสภา คุณหญิงสุดารัตน์ ระบุว่า พรรคเพื่อไทย โดยนายสมพงษ์ อมรวิวัฒน์ หัวหน้าพรรคเพื่อไทย ได้ตั้งคณะกรรมการสอบข้อเท็จจริง และพร้อมจะลงโทษผู้ฝ่าฝืนมติพรรคเด็ดขาด เมื่อถามวา ผลการสอบจะถึงขั้นใช้มาตรการขับ ส.ส.พ้นพรรค หรือไม่ คุณหญิงสุดารัตน์ ระบุว่า เดี๋ยวให้พรรคสอบข้อเท็จจริงกันก่อน เพราะตนไม่อยากชี้นำพรรคเพื่อไทย
สุดารัตน์ ซัด รัฐบาล ฉกชิงวิ่งราวเสียงฝ่ายค้านในสภาฯ ทำลายประชาธิปไตย เหตุจากกติกา รธน.ที่บิดเบี้ยว ย้ำใช้หูฉลาม-แจกกล้วยจนเกิดงูเห่า ยัน เพื่อไทย ตั้งกก.สอบ ส.ส.งูเห่าโดยจะใช้มาตรการ
สุดารัตน์ เกยุราพันธุ์,เพื่อไทย,ขับส.ส.งูเห่า,หูฉลาม-แจกกล้วย,ขับพ้นส.ส.,ฉกชิงวิ่งราว,เสียงฝ่ายค้านในสภา,ข่าวทั่วไป